Polițiștii Secţiei 3 Poliție Rurală Raciu - Inspectoratul de Poliție Judeţean Mureș, sub supravegherea Parchetului de pe lângă Judecătoria Târgu Mureș, pun în executare, miercuri dimineața, 21 de mandate de percheziție domiciliară, în județul Mureș, într-un dosar penal de tăiere ilegală și furt de arbori.
"În fapt, din octombrie 2023 și până în prezent, cu instigarea unui angajat din domeniul silvic, mai multe persoane ar fi sustras cantități însemnate de material lemnos", transmite Poliția Mureș.
Patru mandate de aducere vor fi puse în aplicare.
(sursa: Mediafax)